خاریجی ایشلر باخانلیغی سؤزچوسو حامی آکسوی، آمریکا بیرلشمیش دؤولتلری و روسیا ایله سوریه قونوسون‌دا ائدیله‌ن آنلاشمالاری خاطیرلاداراق،
"بیزه وئریله‌ن تعهدلار یئرینه یئتیریلمه‌دیگی تقدیرده باریش پیناری عملیاتینی داوام ائتدیرمه حاقیمیزی محفوظ توتوروق" دئدی.
حامی آکسوی، باخانلیقدا تشکیل ائتدیگی مطبوعاتی بیلگیلندیرمه کنفرانسین‌دا، باریش بولاغی عملیاتینین، بعضی اؤلکه‌لرین بؤلگه‌ده‌کی عمللرینه چاتمالارینی انگلله‌دیگینی بو سببله عملیاتین باشین‌دان اعتباراً تورکییه‌یه قارشی قارا تبلیغات فعالیتی باشلادیغینی، تورکییه‌نین ده بونا قارشی اولوسلارآراسی توپلومو عملیاتین قابسامی، حقوقی تملی و خصوصیتی حاقین‌دا بیلگیلندیردیگینی سؤیله‌دی.
آکسوی، سرحدلری تروریستلردن تمیزله‌مک و سوریه‌لیلرین گئری دؤنوشونو تامین ائد‌جک گوونلی بؤلگه تاسیس ائتمک مقصدی داشییان باریش پیناری عملیاتی ایله ۴ مین ۳۰۰ مربع کیلومترلیک ساحه‌نین تروردان تمیزلندیگینی ایفاده ائد‌رک،
"آمریکا ایله ۱۵ اکتبر‌دا و روسیا ایله ۲۲ اکتبر‌دا واردیغیمیز آنلاشمالار، بو اؤلکه‌لرین ده عملیاتیمیزین مشروعیتینی قبول ائتدیکلرینین آچیق بیر گؤستریجی‌سی‌دیر. یئنه ده بیزه وئریله‌ن تعهدلار یئرینه یئتیریلمه‌دیگی تقدیرده عملیاتیمیزی داوام ائتدیرمه حاقیمیزی ساخلی توتوروق. سایین جمهورباشقانیمیزین سؤیله‌دیگی گوونلی بؤلگه‌نی تروریستلردن تمیزله‌یه‌نه قدر سوریه‌دن چیخمایاجاییق".
خاریجی تروریستلرین قایتاریلما پروسه‌سینه ده توخونان آکسوی، "قالیجی چؤزوم، بو شخصلرین وطنداشی اولدوغو اؤلکه‌لر طرفیندن گئری آلینمالاریدیر. اؤز اؤلکه‌لرین‌ده یارغیلانمالیلار. قایناق اؤلکه‌لر بو قونودا مسئولیت‌دن قاچمامالی‌دیر" دئدی.
